User:ജയരാജൻ കണിയേരി

കാണുന്നതെല്ലാം ആസ്വദിക്കുകയും കേൾക്കുന്നതെല്ലാം അനുഭവിക്കുകയും ചെയ്യുന്നതെന്തും വീക്ഷിക്കുകയും ലഭിക്കുന്നതെന്തും ഭക്ഷിക്കുവാൻ ശ്രമിക്കുകയും ഈ സുന്ദരമായ ഈഭൂമിയെ കൗതുകത്തോടെ കാണുന്ന ഒരു മനുഷ്യൻ; മതം ഒന്ന്, ദൈവം പലതരം ,മനുഷ്യൻ ഒന്ന് എന്നു മാത്രം ചിന്തിക്കാനറിയുന്ന ഒരു വ്യക്തി; സർവ്വോപരി ആധുനിക മനുഷ്യൻ എങ്ങിനെ ജീവിക്കണം എന്ന് സ്വയം മന:സ്സിലാക്കി അതിനനുസരിച്ച് ജീവിതക്രമങ്ങളെ ചിട്ടപ്പെടുത്തിക്കൊണ്ടിരിക്കുന്ന ഒരു സാമാന്യ ബോധമുള്ള, ഉയർന്ന മാനസികവും ശാരീരികവും ഉള്ള ഇച്ഛാശക്തിക്ക് ഉടമയുമായ ഒരു സാധാരണ പൗരൻ, ഈ പ്രപഞ്ചത്തെ അതിന്റെ എല്ലാ അത്ഭുതങ്ങളോടും നോക്കിക്കാണാൻ വെമ്പുന്ന ഹൃദയം എന്നും കാത്ത് സൂക്ഷിച്ച്, ആണായി പിറന്നതിനാൽ തന്നെ ആണിനോടും പെണ്ണിനോടും ബഹുമാനം തോന്നുന്ന ഒരാൾ, ഒരിക്കൽപ്പോലും സ്വന്തം പ്രണയം ഒരു വ്യകതിയോടും ഈ പ്രകൃതിയോടും വെളിപ്പെടുത്താതെ അത് സൃഷ്ടിക്കുന്ന കഠിനമായ ദു:ഖവും ലജ്ജയും നിരാശയും എവിടെയും പുറമേവ പ്രകാശിപ്പിക്കാതെ സ്വയം എരിച്ചടക്കിക്കളയുന്ന കഠിനാധ്വാനി, ഏത് പ്രതിസന്ധിയിലും ഏവരുടേയും ഉപദേശങ്ങൾ പുനർവിചിന്തനങ്ങൾക്ക് ഇട നൽകി സ്വന്തം മന:സ്സാക്ഷിക്ക് അനുസരിച്ച് വ്യത്യസ്ത വിചാര വികാരങ്ങളിലൂടെ ജീവിതം മുന്നോട്ട് നയിക്കുന്ന; സ്വതഃ സിദ്ധമായ കാൽപ്പനികതയിലൂടെ ജീവിക്കുകയും ഈ ലോകത്തെ എന്നെങ്കിലും തനിക്കും നയിക്കേണ്ടി വരും എന്ന ശുഭപ്രതീക്ഷ വച്ച് പുലർത്തുന്ന മനുഷ്യൻ, മനുഷ്യ ദു:ഖം തിരിച്ചറിവിന്റെ പോരായ്മയിലൂടെ ഉടലെടുക്കുന്ന ഒരു സംഗതി മാത്രമാണെന്നും; മറ്റെന്ത് ദു:ഖവും തരണം ചെയ്യുവാൻ പ്രകൃതി നമ്മെ ക്ഷമയിലൂടെ ശാന്തതയിലൂടെ സ്വയം പ്രാപ്തരാക്കുമെന്നും, എന്ന് വിശ്വസിക്കുന്ന ദൈവ ഭയം ഒട്ടുമേ തീണ്ടാത്ത, അതേ സമയം മനുഷ്യ ഭയമുള്ള അങ്ങിനെ ഒരു ഭീരുവാകുന്നതിൽ എന്നും സങ്കോചമില്ലാതെ പ്രവൃത്തിച്ച; സ്വന്തം മാതാപിതാക്കളിൽ ജനിച്ചതിൽ എന്നും അഭിമാനിക്കുന്ന; അധികം വർത്തമാനങ്ങൾ പറയാതെ ആയിരങ്ങൾ ചിന്തിക്കുകയും അവ അനേകായിരം അനുഭൂതികളായി അനുഭവിക്കുകയും എന്നും ഓർമ്മിച്ച് കൊണ്ടിരിക്കുകയും ;അറിയാത്തവയെ ബഹുമാന പുരസ്സരം ശ്രവിക്കുകയും അവ വായിച്ച് മനഃസ്സിലാക്കാൻ ശ്രമിക്കുകയും അറിവിനെ പൂജിക്കുകയും അറിവ് ഒരു നൊമ്പരമായി കൊണ്ടു നടക്കുകയും എല്ലാ വിഷയങ്ങളിലും ആയിരക്കണക്കിന് സൗന്ദര്യങ്ങൾ കണ്ടെത്തുകയും എന്നും കൗതുകത്തോടെ ഏത് വിഷയവും നേരിടുകയും അവയുടെ വ്യത്യസ്ത കാഴ്ചപ്പാടുകൾ സ്വയം മന:സ്സിലാക്കുകയും സ്വയം പങ്കിടുകയും ചെയ്യുന്ന ഒരു ചെറിയ പ്രപഞ്ച മനുഷ്യ സ്നേഹി, എന്തിലും ഏതിലും അത്ഭുതം കാണുന്ന ഒരു ചെറിയ മനസ്സിന്റെ ഉടമ, ഒരു തികഞ്ഞ സാങ്കേതിക മന:സ്ഥിതിയുടെ ഉടമ ഒരു റേഡിയോയും സ്മാർട്ട് ഫോണും മാത്രം സ്വന്തമായി കൊണ്ട് നടക്കുന്ന ഈ ഭൂമിയിലെ എഴുന്നൂറ് കോടി ജനങ്ങളിൽ ഒരുവൻ, പണത്തിന്റെ മൂല്യബോധത്തെ സ്വന്തം ലളിതജീവിതം കൊണ്ട് നിയന്ത്രിച്ച് നിർത്തി ഇന്നുവരെ പൈസയില്ലായെന്ന ബോധം മനസ്സിൽ അങ്കുരിപ്പിക്കുവാൻ ഒരു ശകതിക്കും സാധിപ്പിക്കാൻ ഇട നൽകാതെ സ്വന്തം കായികവും മാനസികവുമായ ബലത്തിൽ സംശുദ്ധമായ ഒരു മനുഷ്യ ജന്മം മുമ്പോട്ട് കൊണ്ട് പോകുന്ന അപൂർവ്വങ്ങളിൽ അപൂർവ്വമായ ; ജീവിത യാഥാർത്ഥ്യങ്ങളെ വളരെ ചടുലതയോടെ നിഷ്പ്രയാസം സ്വന്തം മന:സ്ഥിതികൾ മാറ്റിക്കൊണ്ട് സ്വയം മാറ്റത്തിന് വിധേയമായിക്കൊണ്ട് ആരേയും ക്ഷമിക്കുവാനും സ്നേഹിക്കുവാനും കഴിയുന്ന നിശ്ശബ്ദ ജീവിതം നയിക്കുന്ന മനുഷ്യജീവി അതെ അതാണ് ഞാൻ.